शीर्षक: शरद पवार यांच्या कौतुकात राष्ट्रवादीतल्या समस्या झाकल्या जात आहेत का?\nवरील काल्पनिक लेखाचे शीर्षक दिल्यास, लेखाची कल्पना करा.\n
शिवसेना-भाजपनं सत्ता राखली, मात्र चर्चेच्या केंद्रस्थानी शरद पवार राहिले. कारण शरद पवारांच्या राष्ट्रवादी काँग्रेसच्या जागा 41 वरून 54 वर गेल्या. शिवाय, अवघ्या विरोधी पक्षांचा चेहरा बनलेल्या शरद पवारांमुळं काँग्रेसच्याही जागा वाढल्या. काँग्रेसच्या जागा 42 वरून 44 वर गेल्या.

YouTube पोस्ट समाप्त, 1

शरद पवार यांनी वय वर्षे 79 असूनही, राज्यव्यापी दौरा करत प्रचार केला. साताऱ्यात तर भर पावसात सभा घेतली आणि कार्यकर्त्यांमध्ये उत्साह भरला. परिणामी सातारा लोकसभा पोटनिवडणुकीचे भाजपचे उमेदवार उदयनराजे भोसले यांना पराभव पत्कारावा लागला. 

महाराष्ट्र विधानसभा निवडणुकीतली कामगिरी

शरद पवारांच्या राज्यव्यापी दौरा आणि प्रचारसभांमुळं राष्ट्रवादी काँग्रेसच्या जागा वाढल्या असल्या तरी राष्ट्रवादी काँग्रेसच्या पक्ष म्हणून प्रभावाची चर्चा आता होऊ लागलीय. शरद पवार यांचं कौतुक होत असल्यानं, त्यामागे राष्ट्रवादी काँग्रेसच्या समस्या झाकल्या जातायत का, हा प्रश्न समोर आलाय.

राष्ट्रवादीचं नेतृत्त्व कोण करणार?

वयाच्या 79 व्या वर्षीही शरद पवार हेच राष्ट्रवादी काँग्रेसचा चेहरा बनले आहेत. राष्ट्रवादी काँग्रेसकडूनही ठोस नेतृत्त्व पुढे आणलं जात नाही. राष्ट्रवादी काँग्रेसची धुरा कुणाच्या खांद्यावर दिली जाणार, याची चर्चा सुरू असताना, अजित पवार आणि सुप्रिया सुळेंचं नाव पुढे येतात. आता रोहित पवार यांचंही नाव चर्चेत असतं.

ज्येष्ठ पत्रकार प्रशांत दीक्षित म्हणतात, "राष्ट्रवादीला प्रोत्साहनाची गरज होती, संघ एकत्र येण्याची जी गरज असते, ती शरद पवारांनी नक्कीच केली. मात्र, वय विचारात घेता त्यांना दुसरी फळी, त्यांना काय काय काम द्यावं आणि कशाप्रकारे त्यांची रचना करावी, याचा विचार करावाच लागेल."

तसेच, "नवीन पिढीकडे सूत्र देताना, नवीन पिढीत सामंजस्य कसं राहील, याकडे शरद पवारांनी लक्ष द्यायला हवं. शरद पवारांना आता धोनीसारखं काम करावं लागेल. स्वत: उत्तम खेळतातच, मात्र संघातलं बेस्ट टॅलेंट पुढे आणावं लागेल," असंही प्रशांत दीक्षित म्हणाले.

तर ज्येष्ठ राजकीय विश्लेषक सुहास पळशीकर म्हणाले, "तरूण नेतृत्व नेमकं कुणाकडे द्यायचं हा पेच आहे. जर पवार कुटुंबातल्याच तरुणांकडे राहिलं, तर राष्ट्रवादी हा पवारांचा पक्ष आहे, हा शिक्का कायम राहील आणि पवार कुटुंबाच्या बाहेर नेतृत्व गेलं, तर पक्षातील अंतर्गत गटबाजी वाढेल, हा तो पेच आहे."

"एकूणच सरकारी पक्ष म्हणून जो...